วัดกันที่นโยบายเศรษฐกิจ
นิด้าโพลเพิ่งเผยผลสำรวจเรื่อง Gen Y กับการเลือกตั้ง 2562 สำรวจเมื่อวันที่ 3–6 ธ.ค. จากคนที่มีอายุระหว่าง 21–28 ปีจากทุกภาคจำนวน 1,264 หน่วยตัวอย่าง พบว่าเสียงส่วนใหญ่ร้อยละ 66.53 อยากเห็น นโยบายแก้ปัญหาปากท้องและหนี้สิน จากพรรคการเมือง ร้อยละ 32.83 อยากเห็นนโยบายป้องกันการทุจริตคอร์รัปชัน และร้อยละ 30.62 อยากเห็นนโยบายการควบคุมราคาสินค้า,ส่วนเรื่องที่คิดว่าไม่ถูกต้อง หรือรับไม่ได้มากที่สุด หน่วยตัวอย่างร้อยละ 45.02 ระบุว่า เศรษฐกิจตกต่ำ ร้อยละ 15.27 ระบุว่าทุจริตคอร์รัปชัน และร้อยละ 13.05 ระบุว่าความขัดแย้งทางการเมือง ขณะที่สิ่งที่คาดหวังมากที่สุดหลังการเลือกตั้งพบว่ามากที่สุดร้อยละ 58.70 ระบุว่า หวังให้เศรษฐกิจดีขึ้น,ผมเชื่อว่าไม่ใช่มีแค่คนเจนวายที่คิดอย่างนี้ คนไทยทุกเจเนอเรชันที่มีสิทธิเลือกตั้ง ก็ล้วนอยากรู้ว่าพรรคการเมืองต่างๆที่เสนอตัวมารับใช้ประชาชนจะมีนโยบายแก้ปัญหาปากท้องอย่างไรเป็นสิ่งสำคัญที่สุดและคาดหวังว่ารัฐบาลใหม่หลังเลือกตั้งจะทำให้เศรษฐกิจดี,จนถึงวันนี้ยังไม่มีพรรคการเมืองไหนประกาศนโยบายหาเสียงอย่างเป็นทางการ แต่พรรคพลังประชารัฐได้เปรียบพรรคอื่นทุกอย่าง แค่ชื่อพรรคก็เหมือนกับโลโก้โครงการใหญ่ของรัฐบาล และในความรู้สึกรับรู้ของชาวบ้าน สิ่งต่างๆที่รัฐบาลดำเนินการอยู่ก็คือแนวทางของพรรคพลังประชารัฐ,ที่เป็นกระแสร้อนแรงตอนนี้คือ บัตรสวัสดิการแห่งรัฐ หรือ บัตรคนจน แจกเงินสด 500 บาท ช่วยจ่ายค่าน้ำ ค่าไฟ ค่ารถ ทำเอาทุกพรรคตาร้อนผ่าวไปตามๆกัน ถึงกับพร้อมใจออกมารุมถล่มว่าเป็นการแจกเงินหาเสียงล่วงหน้า และไม่ใช่วิธีแก้ปัญหาอย่างยั่งยืน,แต่รัฐบาลก็รีบแก้เกมทันที แถมฉวยจังหวะตีปี๊บซื้อใจกันเพิ่มอีก โดย คุณนฤมล ภิญโญสินวัฒน์ ผู้ช่วย รมต.ประจำกระทรวงการคลัง ให้ข่าวว่า เรื่องสวัสดิการทำกันมานานแล้วทุกรัฐบาล แต่กระจัดกระจายอยู่หลายกระทรวง เช่น เบี้ยผู้สูงอายุอยู่ที่กระทรวงมหาดไทย เบี้ยผู้พิการอยู่กับกระทรวงการพัฒนาสังคมฯ บัตรทอง 30 บาทอยู่กับกระทรวงสาธารณสุข ถ้าให้ดีควรเอาสวัสดิการทุกแห่งมาอยู่ที่เดียวกัน รวมศูนย์ข้อมูลจะได้รู้ว่าควรช่วยเหลือประชาชนอย่างไร ทำให้การใช้งบประมาณมีประสิทธิภาพและถูกทาง,คุณนฤมลกล่าวด้วยว่า ที่เติมเงินไปให้เบื้องต้นให้แค่ที่จำเป็นเท่านั้น ถ้าจะทำให้พ้นความยากจนต้องพัฒนาเขาขึ้นมา ขณะที่มีผู้ถือบัตรสวัสดิการ 1.7 ล้านคนที่ได้เข้ารับการฝึกอาชีพเพิ่มทักษะฝีมือแล้ว ซึ่งกระทรวงการคลังจะเก็บข้อมูลและวิเคราะห์ปัญหาเป็นรายบุคคล เพื่อแก้ปัญหาความยากจนให้หมดไป ที่จริงถ้าทำได้รัฐบาลอยากให้มี บัตรสวัสดิการสำหรับทุกคน เพราะคนไทยทุกคนควรได้รับสวัสดิการที่ต่างกันตามลักษณะความต้องการของแต่ละกลุ่ม,ถ้าสิ่งที่คุณนฤมลให้ข่าวมานี้บังเอิญไปตรงกับนโยบายเศรษฐกิจของพรรคพลังประชารัฐ และถ้าบังเอิญอีกว่าพรรคพลังประชารัฐชนะเลือกตั้ง ผมก็ขอให้ ลงมือปฏิบัติอย่างเป็นระบบและทั่วถึงทุกกลุ่ม เพราะอยากให้คนไทยหายจนได้จริงๆสักที อย่างน้อยแนวทางนี้ก็ดูมีประกายความหวังกว่าเรื่อง โคล้านตัว และ ไก่ชนแก้จน พูดมาสิบปีตกยุคเข็นไม่ขึ้น ขืนเอามาหาเสียงก็รังแต่ฉุดคะแนน,ทีนี้ไปดูพรรคคู่แข่งบ้าง ผมขออนุญาตข้ามพรรคประชาธิปัตย์ไปเลยนะครับ เพราะไม่มีความโดดเด่นในด้านเศรษฐกิจ พรรคคู่แข่งของพลังประชารัฐมีพรรคเดียวคือ พรรคเพื่อไทย แม้ว่าตอนนี้ยังไม่แพลมไต๋ใดๆออกมา แต่คอการเมืองฟันธงว่า ต้องมีทีเด็ดอุบไว้แน่ ที่สำคัญจุดแข็งพรรคนี้คือ พูดแล้วทำได้ เห็นผลจริง,น่าเสียดายคราวนี้พรรคเพื่อไทยให้ คุณหญิงสุดารัตน์ เกยุราพันธุ์ เป็นคนถือธงนำทัพ ซึ่งตลอดชีวิตทางการเมืองคุณหญิงหน่อย ไม่เคยแสดงฝีมือหรือโชว์กึ๋นด้านเศรษฐกิจให้เห็นเลย,ก็ได้แต่หวังว่านโยบายเศรษฐกิจที่อุบไว้พอประกาศแล้วจะดังเปรี้ยงเหมือนอย่างเคย.,ลมกรด
นิด้าโพลเพิ่งเผยผลสำรวจเรื่อง Gen Y กับการเลือกตั้ง 2562 สำรวจเมื่อวันที่ 3–6 ธ.ค. จากคนที่มีอายุระหว่าง 21–28 ปีจากทุกภาคจำนวน 1,264 หน่วยตัวอย่าง พบว่าเสียงส่วนใหญ่ร้อยละ 66.53 อยากเห็น
เลือกตั้ง 2562,ผลสำรวจ,แก้ปัญหาปากท้อง,พรรคการเมือง,หมายเหตุประเทศไทย